
МИНИСТЕРСТВО НА ЗЕМЕДЕЛИЕТО
СЕВЕРНОЦЕНТРАЛНО ДЪРЖАВНО ПРЕДПРИЯТИЕ – ДП ГАБРОВО

5300 Габрово, ул ”Бодра смяна”№ 3, ПК 3 ,тел. 066 800077; факс: 066 800094

e-mail: dpgabrovo@mzh.government.bg   office@scdp.bg
______________________________________________________________________________

УТВЪРЖДАВАМ:......................

ИНЖ. ЦВЕТЕЛИН МИЛАНОВ
ДИРЕКТОР 

Северноцентрално 

държавно предприятие ДП

ВЪТРЕШНИ ПРАВИЛА

ЗА ИЗВЪРШВАНЕ НА КОНТРОЛ ПО ДОГОВОРИТЕ ЗА ДОБИВ И ПРОДАЖБА НА ДЪРВЕСИНА
В „СЕВЕРНОЦЕНТРАЛНО ДЪРЖАВНО ПРЕДПРИЯТИЕ“ ДП ГР. ГАБРОВО

гр. Габрово

2022 година

РАЗДЕЛ I
ОБЩИ ПОЛОЖЕНИЯ

Чл. 1/1/. Тези вътрешни правила регламентират условията и реда за извършване на контрол по сключване и изпълнението на договорите за възлагане добив на дървесина, за продажба на стояща дървесина на корен и продажба на дървесина от склад.
/2/. Те са съобразени със закона за финансово управление и контрол в публичния сектор, закона за горите, Наредбата за условията и реда за възлагане на дейности в горски територии и в тази връзка и чл. 34, ал. 1 от Правилника за организацията и дейността на „СЦДП“ ДП.

Чл. 2/1/. Възлагането на дейности, свързани с добива и продажбата на дървесина се извършва след провеждане на процедури и сключване на договори съгласно Наредбата за условията и реда за възлагане на дейности в горски територии – държавна и общинска собственост и за ползване на дървесина и недървесни горски продукти /Наредбата/.
/2/. Договорите за ползване на дървесина са следните видове:
· договор за възлагане добив на дървесина;
· договор за възлагане товарене, разтоварване и транспорт на дървесина; 
· договор за възлагане добив, товарене, разтоварване и транспорт на дървесина; 
· договор за продажба на стояща дървесина на корен;
· договор за продажба на добита дървесина.
· договор за комплекс от дейности
· договор за продажба на дървесина по ценоразпис
РАЗДЕЛ II
ВЪЗЛАГАНЕ ДОБИВ НА ДЪРВЕСИНА
Чл.3/1/. Възлагането на добив на дървесина с приоритет се извършва след провеждане на процедури открит конкурс или електронен конкурс.
/2/. Възложители са директорите на териториални поделения /ДГС-ДЛС/ или директорът на СЦДП ДП. Преди публикуване на документацията за провеждане на процедурата същата се верифицира или не от оправомощен служител на ЦУ на предприятието с електронна резолюция в системата за публикуване към уеб страницата на предприятието. 
/3/. Възложителят открива процедурата със Заповед, която съдържа данните, посочени в чл. 15, ал. 4 от Наредбата, като с нея се утвърждава и документацията за участие в конкурса съгласно разпоредбите на Наредбата.

/4/. След изтичане на срока за получаване на офертите от участниците в конкурса възложителят издава заповед за назначаване на комисия, която да оцени офертите и да класира участниците.
/5/. Процедурата приключва със Заповед на възложителя, с която се определя изпълнител или се прекратява процедурата – чл. 23 от Наредбата.
/6/. Въз основа на Заповедта възложителят сключва договор с изпълнителя след внасяне на гаранция за изпълнение на договора, която е в размер 3-5 на сто от стойността на договора. 
/7/. При възлагане на добив на дървесина териториалното поделение /ДГС-ДЛС/ възлага на изпълнителя срещу заплащане да извърши следните дейности, свързани с дървесината: сеч, кастрене, разкройване, извоз до временен склад и рампиране. 
Чл.4./1/. Контролът върху договорите обхваща подготовката на процедурата, определянето на изпълнител, сключване и изпълнение на договора.

/2/. В зависимост от етапа на провеждане на процедурата, посочен в предходната алинея, осъществяването на контрола се разделя на три отделни фази, както следва:

· предварителен;

· текущ;

· последващ; 
Чл.5./1/. Предварителният контрол се състои в проверка на подготвената Заповед за откриване на конкурса от оторизирано от възложителя длъжностно лице и включва:

1. Пълнота на Заповедта, спазени ли са изискванията на чл. 15, ал. 4 за нейното съдържание;

2. Когато критерият за оценяване на подадените оферти е „икономически най-изгодна оферта“, правилно ли е разработена Методиката за определяне на комплексната оценка на офертата, а именно:

· Определяне на показателите, от които се определя оценката;

· Тяхната относителна тежест;

· Определяне на оценката по всеки показател;

· Определяне на комплексната оценка;

3. Пълнота на документацията за участие в конкурса, която съгласно чл.15, ал. 3 от Наредбата се одобрява със Заповедта за откриване на конкурса. Тук се обръща внимание на:

· Сроковете за изпълнение;

· Проекта на договора;

· Размерите и качеството на асортиментите.

4. Наличието на годишен план съгласно чл. 8, ал. 4 от Наредбата;

5. Съответствие с утвърдения от директора на ДП график съгласно чл. 9, ал. 1 от Наредбата.

/2/. Втори етап от предварителният контрол непосредствено преди публикуване на процедурата се извършва от оправомощено от директора на ДП длъжностно лице,  което изразява своето становище  чрез електрнна резолюция в системата за публикуване към уеб страницата на предприятието. Предватирителния контрол на втори етап включва най-малко проверка:
1. Наличието на годишен план съгласно чл. 8, ал. 4 от Наредбата;

2. Съответствие с утвърдения от директора на ДП график съгласно чл. 9, ал. 1 от Наредбата.

3. Начина на определяна на началната цена.
Чл. 6./1/. Текущият контрол обхваща етапа на получаване на офертите от участниците в процедурата, разглеждане на офертите от комисията, изготвяне на протокол за класиране на кандидатите, издаване на заповед за определяне на изпълнител и сключване на договор с определения изпълнител. Тук се объща внимание на:

· Правилно ли са подадени документите съгласно изискванията на възложителя;

· Участникът отговаря ли на условията, поставени от Наредбата и възложителя;

· Оценяване на офертите съгласно посочените показатели, тяхната относителна тежест, оценка на показателите и образуване на комплексната оценка.

/2/. Текущият контрол се извършва от Комисията за провеждане на конкурса.

/3/. В процеса на своята работа контролните действия на комисията се изразяват в следното:

· Не допуска до участие в конкурса оферти, които не са изготвени и подадени по реда определен от възложителя;
· Отстранява от участие в конкурса участник, който не отговаря на поставените условия.
/4/. Комисията приключва своята работа с изготвяне на протокол за разглеждане, оценяване и класиране допуснатите участници. 

/5/. Възложителят със заповед обявява класирането и определя изпълнител на поръчката, или прекратява процедурата.

/6/. Договорът с изпълнителя се сключва съгласно изискванията на чл. 35 от Наредбата, след внасяне/учредяване на гаранция за изпълнение.
Чл. 7./1/. Последващият контрол обхваща етапа на изпълнение на договора, неговото прекратяване, възстановяване или задържане на гаранцията.
/2/. В подписания между страните договор се включват всички предложения на изпълнителя въз основа, на които е спечелил конкурса. Основна част от предложенията са включени в спецификацията, която съдържа: прогнозно количество добита дървесина по дървесен вид, категории /едра, средна, дребна, дърва/, асортименти, единични цени на асортиментите и обща цена. При различие между началната цена и достигнатата на конкурса, единичните цени на всички асортименти се намаляват с коефициент получен от разделяне цената на изпълнителя на началната цена. 
/3/. Обектът, в който ще се осъществява дейността и добитата на склад дървесина се приемат с протокол, подписан от представители на двете страни.
/4/. Обект на контрол е съпоставяне на данни от предложението на изпълнителя, посочено в спецификацията, което е за прогнозни количества дървесина и действителното количество добита дървесина по асортименти, което включва: 
1. Съпоставянето на:

· Дървесен вид;

Категория дървесина /едра, средна, дребна, дърва/;
· Асортимент 

· единичната цена 

2. Изчисляването на:

· Действително добитото количество;

· Общата сума за асортимента;
· Общата сума за цялото количество дървесина.

/5/. Обект на контрол са и:

· Спазени ли са сроковете, посочени в договора;

· Допустимост и предварително съгласуване на анекси и допълнителни споразумения 

· Качество на извършените услуги; 
· Приключване на договора, възстановяване или задържане на гаранцията за изпълнение.
 /6/. В случай на необходимост и преди подписване на допълнителни споразумения към договорите, сключени от директорите на ТП, същите се съгласуват с директора на СЦДП. На база становище от оправомощен експерт към ЦУ, директорът на СЦДП разрешава или не сключването на допълнителни споразумения.
/7/. Последващият контрол по отношение на всички договори, изпълнявани на територията на съответното териториално поделение /сключени от директора на ТП или от директора на СЦДП ДП/ се извършва от зам. директор или гл. инженер, оправомощени със заповед на директора на съответното ТП. Отговорните лица писмено уведомяват директора на ТП за настъпването на обстоятелства по съответния договор: 

– в срок от 3 (три) дни от настъпване на определено събитие /неизпълнение, нарушение, изпълнение и т.н./ 

· в срок от 7 (седем) дни преди изтичане срока на договора 
 /8/. Последващ контрол по изпълнение на всички сключени договори, се извършва и от служители на ЦУ, оправомощени от директора на СЦДП ДП.

Чл. 8./1/. Съгласно разпоредбите на Наредбата възложителят освен открит и електронен конкурс може да избере и друг ред за възлагане добив на дървесината. Тук освен контролът съгласно Чл.3- 7 от настоящите правила обект на допълнителен контрол са и:
- дали изборът на ред за възлагане и дали самото възлагане отговарят на разпоредбите на Наредбата и на дадени указания на МЗм или ЦУ на СЦДП ДП, гр. Габрово;

- срокове за изпълнение на договорите.

Чл. 9./1/. По реда за възлагане на добива на дървесина възложителят може да възлага и следните дейности свързани с ползването на дървесина: товарене, разтоварване и транспорт на дървесина от временен горски склад до склад/район на потребител, претоварна станция или централен склад на възложителя. Тук освен контролът съгласно Чл.3- 7 от настоящите правила обект на допълнителен контрол е дали дейностите товарене, разтоварване и транспорт не намаляват приходите, които биха постъпили при реализацията на дървесина от временен горски склад.
РАЗДЕЛ III

ПРОДАЖБА НА СТОЯЩА ДЪРВЕСИНА НА КОРЕН
Чл.10./1/ Продажбата на стояща дървесина на корен се извършва съгласно чл. 49, ал. 1 от Наредбата по един от следните начини:
1. търг с явно наддаване;

2. търг с тайно наддаване;

3. електронен търг с наддаване;

4. електронен таен търг с еднократно ценово предложение;

5. конкурс;

6. електронен конкурс за продажба;

7. ценоразпис.

/2/. Когато ведно с продажбата на стояща дървесина на корен се възлагат и други дейности посочени в чл. 10, ал. 1 от Наредбата, задължително се провежда конкурс.
/3/. При провеждане на конкурс се спазват условията и реда, разгледани в чл. 15-24 и чл. 29-33 от Наредбата. Тези въпроси са разгледани в чл. 3-7 от настоящите вътрешни правила.

/4/. При провеждане на търг с тайно наддаване, същият се провежда при условията и по реда на конкурса за продажба на стояща дървесина на корен, разгледан в предходната алинея. Класиране на офертите се извършва по критерия най-висока предложена цена.
/5/. Продавач е териториалното поделение /ДЛС, ДЛС/ или ЦУ на СЦДП ДП, като преди публикуване на документацията за провеждане на процедурата същата бива верифицирана или не от оправомощен служител на ЦУ на предприятието с електронна резулюция в системата за публикуване към уеб страницата на предприятието.
/6/. При провеждането на търга с явно наддаване, продавача открива процедурата със Заповед, в която са включени данните по чл. 55, ал. 3 от Наредбата, като с нея са утвърдени и документите за участие в търга с явно наддаване, посочени в чл. 56, ал. 1 от Наредбата.

/7/. За участие в търга кандидатите подават заявление по образец, към което прилагат документите, посочени в чл. 58 от Наредбата, а начина на подаване на документите е посочен в чл. 59 от Наредбата. 

/8/. Възложителят издава Заповед за назначаване на комисия за провеждане на търга.

/9/. Комисията започва своята работа след като получи списък с кандидатите и представените от тях документи.

/10/. На допуснати до участие кандидати за следващия етап от търга се раздават номера за участие. 
/11/. Самото наддаване на участниците се извършва по реда на чл. 61, ал. 7-11 от Наредбата. 

/12/. Комисията приключва своята работа с изготвяне на протокол за разглеждане на документите и класиране на кандидатите, който се предава за утвърждаване от директора.

/13/. Търгът приключва със Заповед на продавача за определяне на купувач или прекратяване, въз основа на която се сключва договор със спечелилия участник.

/14/. При сключване на договор за продажба на прогнозни количества стояща дървесина на корен, продавача продава на купувача прогнозно количество дървесина при цена, определена в търга с явно наддаване.
Чл.11./1/. Контрола върху договорите обхваща подготовката на процедурата, определяне на купувача, сключване и изпълнение на договора.

/2/. В зависимост от етапа на провеждане на процедурата посочен в предходната алинея, осъществяването на контрола се разделя на следните фази:

- предварителен;

- текущ;

- последващ.

Чл. 12./1/. Предварителния контрол се извършва от оторизирано от продавача длъжностно лице и се състои в проверка на подготвената Заповед за провеждане на търг с явно наддаване и утвърдената документация, като включва:

1. Пълнота на Заповедта и спазени ли са изискванията на чл. 55, ал. 3 от Наредбата. Прогнозен обем на дървесината, начална цена на обекта, определяне размера на гаранцията за участие и за изпълнение на договора и др.
2. Пълнота на документацията за участие в търга, съгл. чл.56, ал.1 от Наредбата.
3. Основания за отстраняване или недопускане на кандидати до участие в търга и Проекта на договор.
4. Наличието на годишен план съгласно чл. 8, ал. 4 от Наредбата.
5. Съответствие с утвърдения от директора на ДП график съгласно чл. 9, ал. 1 от Наредбата. 
/2/. Втори етап от предварителният контрол непосредствено преди публикуване на процедурата се извършва от оправомощено от директора на ДП длъжностно лице,  което изразява своето становище  чрез електрнна резолюция в системата за публикуване към уеб страницата на предприятието.

1. Наличието на годишен план съгласно чл. 8, ал. 4 от Наредбата;

2. Съответствие с утвърдения от директора на ДП график съгласно чл. 9, ал. 1 от Наредбата.

3. Начина на определяна на началната цена.
    Чл.13./1/. Текущият контрол обхваща етапа на получаване на заявлението  и документите от участниците в процедурата, работата на комисията по отваряне на документите, тяхната проверка, допускане на кандидатите до следващия етап в търга, самото наддаване.

    /2/. Комисията съставя протокол за разглеждане на документите на участниците и тяхното класиране, който се утвърждава от директора.

    /3/. Търгът с явно наддаване приключва със Заповед на продавача, с която се определя купувача.

    /4/. Текущият контрол се извършва от комисията за провеждане на търга. 

    /5/. В процеса на своята работа, контролните действия на комисията се изразяват в следното:

- не допуска заявления и документи неотговарящи на изискванията на чл. 58, 59 и чл. 61, ал.1-5 от Наредбата;

- не са внесли гаранция за участие в търга;

- правилното провеждане на наддаването. 

     /6/. В подписаният договор между продавача и купувача се посочват основните параметри, като количества дървесина по дървесни видове, асортименти, единични цени на асортиментите, срокове и др. При различие между началната цена и достигнатата на търга, единичните цени на всички асортименти се увеличават с коефициент, получен от разделяне цената на купувача на началната цена. 

 

     /7/.  В договора разликата между началната цена на процедурата и цената от офертата на купувача се разпределя пропорционално на количествата на всички асортименти.
   Чл.14./1/. Последващият контрол обхваща етапа на изпълнение на договора, неговото прекратяване, възстановяване или задържане на гаранцията

   /2/. Обект на контрола е:
- внесената гаранция за изпълнение на договора и правилно определяне на нейния размер;

- правилното изчисляване и срочно внасяне на вноските, включително и авансовата вноска;

- допустимост и предварително съгласуване на анекси и допълнителни споразумения

- спазване от страна на купувача на неговите задължения, разписани в договора;

- установяване на действително добитите количества дървесина по асортименти, защото в договора са посочени прогнозни количества; 

- качество на извършения добив на дървесина; 
- спазване на сроковете, посочени в договора;
 /3/. Преди подписване, допълнителните споразумения към договорите, сключени от директорите на ТП, се съгласуват с директора на СЦДП. На база становище от оправомощен експерт към ЦУ, директорът на СЦДП разрешава или не сключването на допълнителни споразумения.

/4/. Последващият контрол по отношение на всички договори, изпълнявани на територията на съответното териториално поделение /сключени от директора на ТП или от директора на СЦДП ДП/ се извършва от зам. директор или гл. инженер, оправомощени със заповед на директора на съответното ТП. Отговорните лица писмено уведомяват директора на ТП за настъпването на обстоятелства по съответния договор: 

– срок от 3 (три) дни от настъпване на определено събитие /неизпълнение, нарушение, изпълнение и т.н./. 
· срок от 7 (седем) дни преди изтичане срока на договора.

 /5/. Последващ контрол по изпълнение на сключените договори, се извършва и от служители на ЦУ, оправомощени от директора на СЦДП ДП.
РАЗДЕЛ IV
ПРОДАЖБА НА ДОБИТА ДЪРВЕСИНА
Чл.15./1/. Продажбата на добита дървесина се извършва съгласно разпоредбите на чл. 66, ал. 2 по следния начин:
1. чрез търг с явно наддаване;

2. чрез търг с тайно наддаване;

3. по ценоразпис;

4. чрез договаряне;

5. чрез електронен търг с наддаване;

6. чрез електронен таен търг с еднократно ценово предложение;

7. чрез стоковата борса. 
/2/. Продавач на добита дървесина е териториалното поделение /ДЛС, ДЛС/ или ЦУ на СЦДП ДП, като преди публикуване на документацията за провеждане на процедурата същата бива верифицирана от оправомощен служител на ЦУ на предприятието с електронна резулюция в системата за публикуване към уеб страницата на предприятието.
/3/. Съгласно чл. 67, ал. 2 от Наредбата, когато дървесината е добита на територията на две или повече ДГС/ДЛС/, процедурата за продажба се организира и извършва от ЦУ на СЦДП ДП.
Чл.16./1/. Търговете с тайно и явно наддаване за продажба на добита дървесина се провеждат по реда на търговете с тайно и явно наддаване за продажба на стояща дървесина на корен, съгласно чл. 69, ал. 1 от Наредбата.
 /2/. При провеждане на търг с тайно наддаване се ползват текстовете на чл. 15-24 и чл. 29-33 от Наредбата. Тези въпроси са разгледани в чл. 3, а извършването на предварителния, текущ и последващ контрол е разгледан в чл. 4-7 от настоящите вътрешни правила.

 /3/. При провеждане на търг с явно наддаване са ползвани текстовете на чл.54-64 от Наредбата. Провеждането на процедурата е разгледано в чл.10, ал.6-14, а извършването на контрола – предварителен, текущ и последващ е разгледан в чл.11-14 от тези вътрешни правила.

/4/. В търговете с тайно и явно наддаване за продажба на добита дървесина, в заповедта за откриване на търга се определят условията и мястото за получаване на дървесината и нейния обем /тегло/, а в условията на процедурата е определен график за срокове на доставките, размерите и качеството на асортиментите.
Чл. 17. /1/. Продажбата на дървесина по ценоразпис се извършва за:
Суха и паднала дървесина;
Отсечена и неизвозена дървесина;
Остатъци от дървесина и вършина в сечища;
Дървесина на склад;
Специфични асортименти;

Стояща дървесина на корен.
/2/. Съгласно чл. 71, ал. 5 и 6, ценоразписа и обема на дървесината се определят за всяко териториално поделение /ДГС/ДЛС/ от директора на СЦДП ДП по предложение на съответните директори на териториални поделения.
/3/. Право да закупуват добита дървесина по ценоразпис имат:
- физически лица, за лична употреба;

- училища, социални домове, детски заведения и други учреждания на бюджетна издръжка, без право да я продават;

- юридически лица и еднолични търговци.

/4/. Когато физически лица и учреждания на бюджетна издръжка закупуват суха и паднала дървесина, отсечена и неизвозена дървесина, отпадъци от дървесина и вършина и стояща дървесина на корен /чл.71, ал. 1, т.1,2,3 и 7/ се издава позволително по образец от директора на ДГС/ДЛС.
/5/. Физическите лица закупуват дървесината от горски територии – собственост на общината, в която е постоянният им адрес, а когато това е невъзможно от горски територии – държавна собственост.
/6/. Физическите лица закупуват дървесината по този ред, ако са включени в списъци изготвени от кметовете на общините или на населените места. Тези списъци се одобряват от директорите на ДГС/ДЛС.
/7/. ДГС и ДЛС могат да извършват продажба на дървесина от склад по ценоразпис от категориите "едра" на юридически лица след съгласуване с министъра на земеделието или оправомощено от него длъжностно лице при спазване на реда, описан в Приложение 1 към настоящите правила.
/8/. При продажбата на добита дървесина по ценоразпис, контрола се свежда до следното:
- утвърден ли е ценоразписа по съответния ред;

- спазват ли се определените от директора на СЦДП ДП количества по видове;

- издадени ли са позволителните, съгласно изискванията;

- лицата, закупили дървесина и спазват ли се определените количества;

- спазва ли се утвърденият от директора на СЦДП ДП ред за продажба на  дървесина от категория „едра“ на юридически лица по ценоразпис от склад.

Чл.18./1/. Продажбата на добита дървесина чрез договаряне – чл. 66, ал. 2, т. 4 се извършва в случаите по чл. 72, ал. 2, а именно:
1. за ценна дървесина от редки дървесни видове;
2. при неявяване на участници на проведена процедура;

3. при прекратяване на процедури за продажба на налична на склад дървесина;
4. за налична на склад дървесина, останала след прекратен договор за продажба;
5. при предложена и непродадена дървесина на стоковата борса.

За продажба на дървесина чрез договаряне съответното ДГС/ДЛС  публикува покана на интернет страницата си, както и на видно място в съответната административна сграда.
В срок 3 работни дни от публикуване на поканата участниците могат да подават оферти за предлаганите количества дървесина, като за купувач се определя предложилият най-висока ценова оферта. Когато след изтичането на 3-дневния срок от публикуването на поканата няма постъпила оферта, дървесината се продава на първия по време явил се участник.

Цените на асортиментите, които се продават чрез договаряне, не могат да бъдат по-ниски от:

1. цените по прекратената процедура – за случаите по ал. 1, т. 2 и 3;

2. цените по прекратения договор за продажба – за случаите по ал. 1, т. 4;

3. цените, на които е предложена дървесината на стоковата борса – за случаите по ал. 1, т. 5.

/2/. Продажбата на добита дървесина чрез договаряне се извършва съгласно разпоредбите на чл. 25, ал.6-8 и чл. 26 от Наредбата. 

/3/. Продавачът издава Заповед за провеждане на договарянето, която съдържа изискванията, посочени в чл. 25, ал.3, т. 1-11, като по-важни са:

- обем;

- стойност;

- срок;

- изисквани документи;

- вид и размер на гаранцията за участие и за изпълнение;

- критерии за класиране на офертите;

- място и срок за подаване на офертите;

- дата и място за разглеждане на офертите.

/4/. Съгласно чл. 26 от Наредбата, комисията провежда договарянето с кандидатите, за което изготвя протокол, копие се предава на възложителя за утвърждаване.

/5/. Договор с определения купувач се сключва /съгласно чл. 26, ал. 7 от Наредбата/ в 3-дневен срок от приключване на работата на комисията, след внасяне на гаранцията за изпълнение на договора.

/6/. Контролът е идентичен с този, посочен в чл. 11-14 от настоящите вътрешни правила.

Чл.19./1/. Продажбата на дървесина чрез стокова борса е регламентирана в чл.66, ал.6-8 от Наредбата и се осъществява при условия и ред, предвидени в Закона за стоковите борси и тържищата.

/2/. Продажбата се осъществява за действително добита дървесина, на партиди с различна големина от еднородни асортименти и категории дървесина, с точна спецификация за количества, дървесен вид и мерна единица за определяне обема или теглото на дървесината.

/3/. Предложенията за продажба на дървесина на стоковата борса, ако не бъде реализирана в 15-дневен срок, възложителят може да я продаде по следните начини:

- търг с явно или тайно наддаване;

- по ценоразпис;

- чрез договаряне;

- чрез електронен търг с наддаване.

Чл.20./1/. Продажбата на добита дървесина чрез електронен търг е регламентирана с чл. 74а-e от Наредбата. Продавач е директора на СЦДП ДП или директорите на ДГС/ДЛС, ако са оправомощени за това.

Чл. 21./1/ Eлектронeн търг може да се провежда за продажба на стояща дървесина на корен и за продажба на добита дървесина.
/2/ Видовете електронни търгове са:

1. електронен търг с наддаване;

2. електронен таен търг с еднократно ценово предложение.


/3/ До участие в електронния търг се допускат физически лица, юридически лица или еднолични търговци, които са регистрирани на електронната платформа на съответния продавач и отговарят на изискванията на чл. 18, ал. 1, т. 3, букви "а" – "з" от Наредбата, а при продажба на стояща дървесина на корен по чл. 18, ал. 1, т. 3, букви "а" – "и" от Наредбата. 
Чл. 22./1/ Заповедта за откриване на електронен търг съдържа:

1. наименование, адрес, телефон, факс, електронен адрес на продавача и лице за контакт;

2. размер на гаранцията за участие;

3. местоположение, достъп, спецификация по дървесни видове, асортименти, размери, количество и качество по избрания стандарт /Български държавен стандарт /БДС/ или Европейски стандарт/;

              4. график и срок на доставка – при продажба на прогнозни количества добита дървесина;

5. начална цена на обекта без ДДС;

6. срок за изпълнение;

7. условия за допускане на участниците до участие;

8. вид и размер на гаранцията за изпълнение на договора;

 9. условия за плащане на цената;

10. ден и час за откриване на електронния търг и срок за регистрация за участие;

11. ден и час за откриване на повторен електронен търг – при възникване на технически проблем от страна на продавача по време на провеждане на електронния търг;

    12. информация дали възложителят допуска наемане на подизпълнители от спечелилия процедурата участник – при продажба на стояща дървесина на корен;
13. допълнителни изисквания към купувача.

/2/ При електронния търг с наддаване се посочва и размерът на стъпката за наддаване. Размерът на стъпката за наддаване се определя като абсолютна сума, представляваща 1 на сто от началната цена на обекта без ДДС.

/3/ Времевият интервал за осигуряване на достъп до ценовото предложение по ал. 1, т. 14 е не по-малко от един час.

/4/ Документацията за участие в електронен търг се утвърждава със заповедта по ал. 1 и съдържа:

1. обект и обем на дървесината – предмет на търга, срокове за изпълнение, специфични условия, начална тръжна цена, размер на гаранция за участие и гаранция за изпълнение, както и условията за освобождаването им, стъпка за наддаване – при електронен търг с наддаване, начало на търга, електронната платформа, на която ще се проведе търгът;
2. изисквания, на които трябва да отговарят участниците;

3. документи, които следва да бъдат представени от участниците при участие в електронния търг;

4. основания за недопускане и/или отстраняване на участник от участие в търга;

5. проект на договор, изготвен в съответствие с общите условия по чл. 9г от Наредбата;

6. основания за прекратяване на електронния търг;

7. условия за сключване на договор.

/5/ Към документацията по ал. 4 се прилага копие от заповедта за откриване на търга.

/6/ Документацията за участие в търга се публикува на интернет страницата на продавача, на електронната платформа, на която се провежда търгът, най-малко 15 дни преди крайния срок за подаване на документи за участие.

/7/ Документите за участие се подават по електронен път като електронни или сканирани документи. При изготвяне на документите си за участие всеки участник трябва да се придържа точно към обявените от продавача условия.

/8/ До изтичането на срока за подаване на документите за участие в търга всеки участник може да ги оттегли, промени или допълни.

/9/ При провеждане на електронен търг регистрацията на участника в електронната платформа за съответния обект се счита за волеизявление за участие в процедурата чрез подаване на декларация по чл. 74, ал. 3 от Наредбата.

/10/ За участие в търга участниците подават задължително:

1. декларация по чл. 74, ал. 3 от Наредбата;

2. ценово предложение – при електронен търг с еднократно ценово предложение;

3. друга информация или документи, когато такива се изискват в заповедта за откриване на електронния търг.

                /11/ При провеждане на електронния търг за продажба на добита дървесина не се допуска ползването на подизпълнители.
 HYPERLINK "javascript:z(40473398,0,512668)" \o "Препратки" Чл. 23./1/ Продавачът, открил електронния търг, издава заповед за назначаване на комисия за провеждането му, като определя нейния състав и резервни членове.

/2/ Комисията се състои от нечетен брой членове – най-малко трима, от които един притежаващ необходимата професионална квалификация – висше лесовъдско образование, а при липса на такъв специалист – със средно лесовъдско образование, един правоспособен юрист и един икономист.

/3/ Комисията се назначава след изтичането на срока за регистрация за участие.

/4/ В заповедта по ал. 1 се определя срок за приключване на работата на комисията, който не може да е по-дълъг от 3 работни дни.

/5/ Членовете на комисията декларират, че:

1. нямат материален интерес от продажба на дървесината на някой от участниците, подали документи за участие;
2. не са "свързани лица" по смисъла на § 1 от допълнителните разпоредби на Търговския закон с участник в търга или с посочените от него подизпълнители, или с членове на техните управителни или контролни органи;

3. ще пазят в тайна обстоятелствата, които са узнали във връзка със своята работа в комисията.

/6/ Декларацията по ал. 5 се попълва след получаване на списъка с участниците. Когато на следващ етап от електронния търг настъпи промяна в декларираните обстоятелства, съответният член на комисията е длъжен да направи писмен отвод до продавача, като в работата на комисията се включва някой от резервните членове.

/7/ Когато по обективни причини член на комисията не може да изпълнява задълженията си и не може да бъде заместен от резервен член, органът по ал. 1 издава заповед за определяне на нов член.

/8/ Решенията на комисията се вземат с обикновено мнозинство от членовете й. Когато член на комисията е против взетото решение, той подписва протокола с особено мнение и писмено излага мотивите си.
Чл. 24. /1/ Комисията започва работа след получаването на списъка с участниците и на представените от тях документи.

/2/ Комисията разглежда документите на участниците по реда на тяхното постъпване, проверява наличието на всички изискуеми документи и проверява информацията, посочена в заявленията на участниците, за която има служебен достъп.

/3/ Комисията отстранява от участие в търга участник:

1. който не е представил някой от изискуемите от продавача документи;

2. за когото не са налице условията за допустимост;

3. за когото се установи, че не отговаря на изискванията на чл. 18, ал. 1, т. 3, букви "а" – "з" от Наредбата, а при продажба на стояща дървесина на корен – по чл. 18, ал. 1, т. 3, букви "а" – "и" от Наредбата.
/4/ Причините за отстраняване и отстранените участници се посочват в протокола по ал. 5. 
/5/ Комисията съставя протокол за разглеждане на документите и класираните на първо и второ място участници, който се предава за утвърждаване на органа, открил търга.

Чл. 25./1/ Електронният търг с наддаване стартира с началната цена за обекта, след потвърждаването на която започват стъпките на наддаване.

/2/ Всички участници са длъжни да потвърдят началната цена.
/3/ Участник, който не потвърди началната цена, се отстранява от по-нататъшно участие и внесената от него гаранция за участие се задържа.

/4/ Електронният търг приключва с изтичането на интервала по ал. 2 без потвърдена начална цена или на едноминутен интервал без потвърдена цена съгласно стъпката на наддаване.

/5/ Когато двама и повече участници са потвърдили началната цена или стъпка на наддаване, но никой не е потвърдил следващата, класирането между тях се извършва според времето на потвърждаване в полза на първите по време.

/6/ След приключването на наддаването на електронната платформа се визуализират резултатите от търга спрямо последно потвърдената стъпка на наддаване на всеки от участниците или потвърдената начална цена. Резултатите се прилагат към протокола по чл. 74в, ал. 5 от Наредбата и съдържат данни за: наименование на участника, размер на потвърдената цена съгласно стъпката на наддаване или начална цена и време на потвърждението.

Чл. 26. /1/ При провеждането на електронен таен търг с еднократно ценово предложение участниците подават заедно с документите по чл. 74а, ал. 10 от Наредбата и ценово предложение, достъпът до което се осигурява от участниците, получили електронното съобщение по чл. 74в, ал. 4 от Наредбата, в определения в заповедта срок.

/2/ Всеки участник в електронния таен търг с еднократно ценово предложение има право да направи само едно ценово предложение. Участник, чието ценово предложение е по-ниско от началната цена на обекта, се отстранява от класирането.

/3/ За спечелил търга се обявява участникът с най-високо ценово предложение.

/4/ Когато има подадени две или повече еднакви най-високи ценови предложения, класирането на първо и второ място се извършва по реда на подаване на предложенията, като се дава предимство на по-рано подадените.

/5/ Когато в търга има само един допуснат участник с ценово предложение, отговарящо на изискванията, той се обявява за спечелил търга.

/6/ В деня на провеждане на процедурата, след изтичането на определения времеви интервал, на електронната платформа се визуализират резултатите от проведения електронен таен търг с еднократно ценово предложение, както и направените от допуснатите участници ценови предложения. Резултатите се прилагат към протокола по чл. 74в, ал. 5 от Наредбата и съдържат данни за: наименование на участника, размер на ценовото предложение и време на подаването му.

Чл. 27./1/ Електронният търг завършва със заповед на открилия процедурата продавач за:

1. определяне на купувач, или

2. прекратяване на електронния търг.

/2/ Електронният търг се прекратява, когато:

1. не е регистриран нито един участник в електронната платформа, на която се извършва търгът;

2. няма нито един допуснат участник;

3. никой от допуснатите участници не потвърди началната цена – при електронен търг с наддаване;

4. никой от допуснатите участници не отвори ценовото си предложение – при електронен таен търг с еднократно ценово предложение;

5. първият и вторият класиран участник откажат да сключат договор;

6. в резултат на съществена промяна в обстоятелствата отпадне необходимостта от провеждане на търга;

7. са установени нарушения при откриването и провеждането на търга, които не могат да бъдат отстранени, без това да промени условията, при които е обявен;

8. възникнат обстоятелства, които правят провеждането на търга невъзможно и които органът, открил процедурата, не би могъл да предвиди при откриването й;

9. определеният за спечелил търга не представи гаранция за изпълнение по договора.

/3/ Заповедите по ал. 1 се издават в 3-дневен срок от утвърждаването на протокола на комисията и се публикуват на интернет страницата на продавача, на електронната платформа, на която се извършва търгът, за което участниците се уведомяват по електронен път.

ПРЕХОДНИ И ЗАКЛЮЧИТЕЛНИ РАЗПОРЕДБИ

1. Тези вътрешни правила се издават въз основа на чл.7, ал.1, т.15 от Закона за финансово управление и контрол в публичния сектор  и чл.34, ал.1 от Правилника за организацията и дейността на СЦДП ДП гр. Габрово.

2. Вътрешните правила влизат в сила от датата на тяхното утвърждаване. 
3. В срок от 10 дни от влизането в сила на правилата директора на ЦУ на СЦДП ДП издава заповед, с която определя служители на ЦУ на предприятието за отговорни за осъществяване на елементи на предварителния и последващ контрол на договорите предмет на настоящите правила.
4.  В срок от 10 дни от влизането в сила на правилата директорите на териториални поделения към СЦДП ДП издават заповеди, с които определят служители на съответното ТП, отговорни за осъществяване на елементи на предварителния и последващ контрол на договорите, изпълнявани на територията на съответното териториално поделение. Копия от заповедите се представят в ЦУ на СЦДП ДП за сведение в срок от 5 дни от издаването им. 

5. Приложение 1: Ред за продажба на дървесина от категория „едра“ на юридически лица по ценоразпис.

                                                                                                                      Приложение 1

Ред за продажба на дървесина от категория „едра“
(без дървесина от дървесни видове цер, габър, мъждрян и трепетлика),
добита от държавни горски територии управлявани от СЦДП Габрово,
по ценоразпис от склад

I. За добитата едра строителна дървесина се провежда търг;

II. Продажбата по ценоразпис на непродадената на търга дървесина се съгласува с министъра на земеделието (чрез СЦДП);

III. Съгласуваните от министъра на земеделието количества дървесина се продават по следния начин:

1. Продажбата на едра строителна дървесина (без дървесина от дървесните видове цер, габър, мъждрян и трепетлика) от склад по ценоразпис се извършва от директорите на териториалните поделения на СЦДП Габрово или оправомощени длъжностни лица – когато са оправомощени от директора на СЦДП Габрово.

2. За продажбата на едра строителна дървесина (без дървесина от дървесни видове цер, габър, мъждрян и трепетлика) от склад по ценоразпис лицата по т. 1 публикуват на интернет страницата си, както и на видно място в съответната административна сграда, обява съдържаща информация за разпределение на дървесина по временни складове, асортименти, дървесни видове, единични цени, цена на общото количеството и срок за заплащане.

3. В срок до 3 работни дни след деня на публикуване на поканата участниците подават заялвния до директора на ТП. Заявленията съдържат данни идентифициращи участника и количества за закупуване на асортименти. Заявленията могат да се подават и по електронен път на официалния адрес на съответното ТП.

4. След изтичане на срока по т. 3, лицата по т. 1 назначават комисия, включваща зам. директор и счетоводител. Комисията разглежда регистрираните заявления и класира участниците, както следва:

4.1. При един участник – същият се обявява за спечелил.

4.2. При повече от един участник:

4.2.1. Ако сумата от заявени количества е равна или по-малка на количествата, посочени в обявата, участниците се обявяват за спечелили съответните заявени количества.

4.2.2. Ако сумата от заявени количества е по-голяма от количествата, посочени в обявата, се извършва класиране по следните критерии:

- участник, извършил дърводобива – 1 точка;

- участник, заявил за закупуване цялото обявено количество – 1 точка;

- участник, регистриран на територията на съответното ТП – 1 точка.

За спечелил се обявява класираният с най-голям брой точки. При равен брой точки обявените количества се разпределят равномерно между участниците.

4.3. Спечелилите участници се уведомяват за определеното им за закупуване количество и срокът за заплащане и транспортиране. Участник, определен за спечелил, който не заплати дървесината в определения от лицата по т. 1 срок, губи правата върху нея и се поканва следващият по реда на класиране.

5. Ако няма постъпило заявление за закупуване, дървесината се продава на първия по време явил с купувач до 2 работни дни след изтичане срока по т. 3.

6. Ако и след изтичане на срока по т. 5 няма желаещ да закупи дървесината, продажбата се прекратява.

Дейността на комисията се отразява в протокол, който се утвърждава от лицата по т.1 и се публикува на интернет страницата на ТП, както и на видно място в съответната административна сграда.

